
Telki Község Önkormányzata
2089 Telki, Petőfi u.1.
Telefon: (06) 26 920 801
E-mail: hivatal@telki.hu
www.telki.hu
ELŐTERJESZTÉS 
A KÉPVISELŐ-TESTÜLET 2026. szeptember 7-i rendes ülésére 

	Napirend tárgya:
Ingó vagyontárgy térítésmentes átvétele




A napirendet tárgyaló ülés dátuma: 			2026. szeptember 7. 
A napirendet tárgyaló ülés: 	Pénzügyi, Településfejlesztési és Fenntarthatósági Bizottság, Képviselő-testület 
Előterjesztő: 						Deltai Károly polgármester
Az előterjesztést készítette: 				dr. Lack Mónika jegyző	 
A napirendet tárgyaló ülés típusa: 			nyílt / zárt 
A napirendet tárgyaló ülés típusa:			rendes / rendkívüli
A határozat elfogadásához szükséges többség típusát: egyszerű / minősített 
A szavazás módja: 					nyílt / titkos 

1.Előzmények, különösen az adott tárgykörben hozott korábbi testületi döntések és azok végrehajtásának állása: 

2. Jogszabályi hivatkozások: Nincs

3. Költségkihatások: A felújítás és a felállításhoz kapcsolódóan van 

4. Tényállás bemutatása: 
Néhai Szigeti Antal, Telki község lakosa 2023 őszén felajánlást tett Telki Község Önkormányzata részére, amely szerint a családja tulajdonát képező, 1867-ben készült, hagyományos fa szőlőprést a telki közösség javára kívánta adományozni.
A felajánlás szerint a szőlőprés olyan családi örökség, amelyet Szigeti Antal felmenői több generáción keresztül használtak a település és környéke szőlőtermésének feldolgozására. A szőlőprés ezért nem csupán használati tárgy, hanem a település szőlészeti és borászati múltjának kiemelkedő emléke, amely jelentős helytörténeti és hagyományőrző eszmei értéket képvisel.
Szigeti Antal a felajánlással egyidejűleg kérte az Önkormányzat támogatását ahhoz, hogy a szőlőprés szabadtéri elhelyezéséhez szükséges védőtető is elkészüljön, és a szőlőprés a Telki, Fő utca 20–22. szám előtti zöldfelületen, a védőtető alatt kerüljön felállításra, a település lakossága számára megtekinthető módon.
Szigeti Antal időközben elhunyt, a szőlőprés hivatalos átadásáról jogi dokumentum nem készült. Szigeti úr örökösei az elhunyt eredeti szándékával egyezően térítésmentesen Telki Község Önkormányzata tulajdonába kívánják adni.
Telki Község Önkormányzata Képviselő-testületének az államháztartáson kívüli forrásátvétel és forrásátadás szabályairól szóló 17/2023. (VIII. 29.) önkormányzati rendeletének ( továbbiakban: Rendelet ) 3. §-a alapján az államháztartáson kívüli forrás végleges átvételéről a Képviselő-testület dönt.
A Rendelet 3. §. (2) bek. alapján az átvételre felajánlott ingó vagy ingatlan vagyon esetében a képviselő-testületi döntés meghozatalához be kell mutatni annak forgalmi értéket, a vagyon működtetésével, fenntartásával kapcsolatos költségeket és egyéb kötelezettségeket, valamint a pénzeszköz átvétel következményeit legalább három évre vonatkozóan, továbbá javaslatot kell tenni a hasznosítás mikéntjére és a vagyontárgy besorolására.
Forgalmi érték meghatározás: Az előterjesztést tárgyát képező 1867-ben készült hagyományos szőlőprés olyan egyedi, történeti jelentőségű használati tárgy, amelynek objektív piaci összehasonlításon alapuló forgalmi értéke nem állapítható meg. A vagyontárgy pénzben kifejezhető értéke nem határozható meg, ugyanakkor jelentős eszmei értéket képvisel a település szőlészeti és borászati hagyományainak, valamint helytörténeti örökségének megőrzése szempontjából. Erre tekintettel a vagyontárgy átadásának célja nem vagyoni érték átruházása, hanem a helyi kulturális örökség megőrzésének és bemutatásának elősegítése.
A vagyon működtetésével, fenntartásával kapcsolatos költségeket és egyéb kötelezettségek bemutatása: 
A hasznosítás mikéntje: a szőlőprés a helyi kulturális örökség megőrzésének és bemutatásának elősegítését szolgálja.
Az átvételre felajánlott ingó vagyon működtetése és fenntartása során az alábbi költségek merülhetnek fel: a prés állagmegóvásához, felállításához kapcsolódó költségek
A vagyontárgy besorolását a forgalomképes nagyértékű eszköz besorolás.
Az elmúlt időszakban a tulajdonos engedélye alapján a prés restaurálási munkái már el készültek, mely a 2025.évi költségvetés terhére került még megrendelésre.
Telki, 2026. augusztus 14.
Deltai Károly
polgármester

Telki község Önkormányzat Képviselő-testülete
/2026. (IX ) számú Önkormányzati határozata 
Ingó vagyontárgy térítésmentes átvétele

Telki község Önkormányzat képviselő-testülete úgy határozott, hogy - a Jakab Mária Ilonától néhai Szigeti Antal örökösétől, az elhunyt felajánló hagyatékát képező hagyományos szőlőprést az előterjesztésben részletezett ingó vagyontárgyalt térítésmentesen az Önkormányzat tulajdonába átveszi.

A Képviselő-testület felhatalmazza a polgármestert az ingó vagyontárgy térítésmentes átvételéhez szükséges átadás-átvételi megállapodás aláírására, valamint az átvétellel kapcsolatos valamennyi szükséges intézkedés megtételére.

A Képviselő-testület elrendeli az átvett ingó vagyontárgyaknak az Önkormányzat vagyonnyilvántartásába történő bevezetését a vonatkozó jogszabályok és az önkormányzati vagyonrendelet szerint.

A Képviselő-testület megállapítja, hogy az ingó vagyontárgyak térítésmentes átvétele az Önkormányzat számára többletkiadással nem jár. 
Felelős: Polgármester 
Határidő: azonnal 

